Александр Сергеевич Пушкиндың “Евгений Онегин”ы, Лев Николаевич Толстойҙың “Война и мир”ы асылда юғары ҡатлам уҡыусылары өсөн тәғәйенләнгән. Иван Тургенев, Федор Достоевский, Николай Гоголь - улар ҙа әҫәрҙәрен ябай уҡыусы өсөн яҙмаған. Ә беҙ төпкөлдә йәшәгән ауыл балалары совет мәктәбендә дворяндарға тәғәйенләнгән әҫәрҙәр уҡып үҫтек, ана шуларҙан эстетик тәрбиә алдыҡ, үҙебеҙҙе илаһи юғарылыҡта тойҙоҡ. Хәйер, улайға уҡ китһәк, әүәлге совет мәктәбе, ундағы уҡытыу системаһы донъяла беренсе ине бит!